Vyhodnotenie 
medzirezortného pripomienkového konania 
k návrhu nariadenia vlády Slovenskej republiky o zániku daňového nedoplatku zodpovedajúceho nezaplatenej sankcii prislúchajúcej k zaplatenej dani z dedičstva, dani z darovania a dani z prevodu a prechodu nehnuteľností

Spôsob pripomienkového konania – dôvod:	Bežný postup.	
		
Zoznam oslovených subjektov:	Podpredseda vlády SR pre európsku integráciu, ľudské práva a menšiny, Ministerstvo spravodlivosti SR, Ministerstvo hospodárstva SR,  Ministerstvo zahraničných vecí SR,  Ministerstvo vnútra SR, Ministerstvo obrany SR, Ministerstvo zdravotníctva SR, Ministerstvo kultúry SR, Ministerstvo školstva SR, Ministerstvo pôdohospodárstva SR,  Ministerstvo dopravy, pôšt a telekomunikácií SR, Ministerstvo výstavby a regionálneho rozvoja SR, Ministerstvo práce, sociálnych vecí a rodiny SR, Ministerstvo životného prostredia SR, Úrad vlády SR, Generálna prokuratúra SR.	
Počet oslovených subjektov:	16	
Zaslali do stanoveného termínu:	14	
Zaslali po termíne:	-		
Vôbec nezaslali:	Ministerstvo hospodárstva SR, Ministerstvo spravodlivosti SR.	
Subjekty, ktoré nemali pripomienky:	Ministerstvo zahraničných vecí SR, Úrad vlády SR, Ministerstvo školstva SR,  Ministerstvo výstavby a regionálneho rozvoja SR, Ministerstvo zdravotníctva SR, Ministerstvo životného prostredia SR,  Ministerstvo pôdohospodárstva SR, Ministerstvo kultúry SR, Podpredseda vlády SR pre európsku integráciu, ľudské práva a menšiny, Ministerstvo práce, sociálnych vecí a rodiny SR, Ministerstvo obrany vecí SR, Generálna prokuratúra SR. 	
Počet vznesených pripomienok:	3	
Počet akceptovaných pripomienok:	2	
Počet akceptovaných čiastočne:	0	
Počet neakceptovaných, z toho zásadných – ktoré subjekty:	1, zásadné 0	
Rozporové konanie (s kým, kedy, na akej úrovni, s akým výsledkom):	-	
Počet odstránených pripomienok:	-	
Počet neodstránených pripomienok:	-	

Pripomienkujúci orgán	Pripomienka	Typ	Vyhodnotenie	Spôsob vyhodnotenia	
Ministerstvo vnútra SR

	Znenie návrhu nariadenia odporúča upraviť tak, aby zodpovedalo prvej vete splnomocňovacieho ustanovenia § 103 ods.9 zákona č.511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. Návrh nariadenia vlády by nemal ustanovovať podmienky (§ 1 návrhu), ale priamo v súlade so zákonom ustanoviť zánik daňového nedoplatku, ak daňovník zaplatí do 30.septembra 2006 daň (istinu).
V porovnaní s nariadením vlády Slovenskej republiky č.450/2005 Z.z. o zániku daňového nedoplatku zodpovedajúceho nezaplatenej sankcii prislúchajúcej k zaplatenej dani ide o odlišnú úpravu zániku daňového nedoplatku. Podmienkou totiž nebolo len zaplatenie istiny, ale aj skutočnosť, že sa vzťahovalo len na niektoré daňové subjekty (zdravotnícke zariadenia). V predloženom návrhu nariadenia sa však neustanovujú žiadne ďalšie podmienky zániku daňového nedoplatku podľa druhej vety splnomocňovacieho ustanovenia zákona (bude sa vzťahovať na všetkých daňovníkov, ktorí zaplatia daň z dedičstva, daň z darovania alebo daň z prevodu a prechodu nehnuteľností do 30.septembra 2006).
	O	A	Navrhované zmeny sú premietnuté v ustanovení §   1.	
Ministerstvo dopravy, pôšt a telekomunikácií SR	1.Doložku zlučiteľnosti právneho predpisu s právom ES a EÚ odporúča zosúladiť s novelizovanou prílohou č. 1 k Legislatívnym pravidlám vlády SR.
2.Odporúča doplniť Doložku finančných, ekonomických, enviromentálnych vplyvov a vplyvov na zamestnanosť a podnikateľské prostredie.
	O

O	A

N	Doložka zlučiteľnosti je  upravená.

V predkladacej správe, aj vo všeobecnej časti dôvodovej správy je uvedené, že návrh nariadenia vlády si nevyžaduje zvýšené výdavky zo štátneho rozpočtu, rozpočtov obcí a vyšších územných celkov, naopak zaplatením majetkových daní (okrem sankcií)  sa očakáva nárast daňových príjmov štátneho rozpočtu. Nemá dopady na zamestnanosť, environmentálnu oblasť a na podnikateľské prostredie, preto sa doložka finančných, ekonomických, enviromentálnych vplyvov, vplyvov na zamestnannosť a podnikateľské prostredie nevyhotovuje. Na základe  nariadenia sa znížia daňové nedoplatky, zaplatením  majetkových daní – istiny sa dosiahnu príjmy do štátneho rozpočtu a zaniknú  sankcie  prislúchajúce  k majetkovým daniam zaplateným  do   30. septembra  2006.

Vysvetlivky k skratkám v tabuľke:	
O - obyčajná	
A - akceptovaná	
C - čiastočne akceptovaná	
N - neakceptovaná